
DESALLOTJAMENT DE 
COMPACT ALFOMBRAS 

El tancament dels i les treballadores va durar 45 dies 


LA BARRICADA 

NOU LOCAL VEÏNAL 

EI passat 27 de gener obrí portes ei 
local social de T Associació de veï¬ 
nes i veïns, també recentment 
constituïda, de la Rambla de la 
Bordeta. Aquest local neix arràn 
de les fortes mobilitzacions que 
el veïnat ha tirat endavant en els 
últims temps (8 anys de lluita) 
per al cobriment del cinturó, rei¬ 
vindicació que en principi s’ha 
guanyat, doncs malgrat les tra¬ 
ves habituals del Districte, es 
preveu inaugurar la rambla d’a- 
qui un any i mig. 

El local social, situat al C/Cons¬ 
titució 104-106 (o Bordeta com 
li correspon al seu nom històric i 
popular) disposa de servei de bar 
durant tot el dia, obert per a tot 
el veïnat, i s’hi fomentaran espe¬ 
cíficament activitats veïnals, tant 
reivindicatives com culturals: 
assemblees, xerrades, exposi¬ 
cions, tallers, cursets... El local, 
en paraules de Jordi Soler, por- 
tamveu de l’AA.VV, ha de servir 
per a fomentar la comunicació 
veïnal, i dinamitzar encara més 
un barri que ja ha demostrat que 
és amb l’autoorganització eolec- 
tiva quan veritablement s’arren¬ 
quen les millores al Poder. 

La Bordeta: El barri de la Bor¬ 
deta té unes característiques so¬ 
cials específiques que fan que 
les lluites socials s’hi generin 
amb més força. A diferència de 
la resta de Sants. La Bordeta va 
créixer espectacularment als anys 
60, amb un urbanisme irracional 
donat que els especuladors apro¬ 
fitaren l’arribada de famílies tre¬ 
balladores a la zona per a cons¬ 
truir-hi blocs de pisos de manera 
massiva. Així, una major compo¬ 
sició social obrera i una manca 
d’espais verds i equipaments son 
els motius pels quals, segons 
Jordi Soler, la Bordeta és un 
barri lluitador encara avui. 

La situació del local social “La 
Barricada” és l’expressió física 
d’aquest renaixement combatiu 
del barri: anteriorment, el local 
veïnal més proper era el de 
Badal tocant a la carretera de 
Sants, però el fet que les mobi¬ 
litzacions es produïssin a la Bor- 

('continua a la pàg.2) 


El passat divendres 29 de gener, 
els i les treballadores de COM¬ 
PACT ALFOMBRAS van ser de¬ 
sallotjades de la mateixa fàbrica, 
que ocupaven per protestar pel 
seu sobtat tancament. La mala 
gestió de la direcció va provocar 
un endeutament de 500 milions 
de pessetes, fet que va conduir a 
l’embargament de la fàbrica i de 
tot el material, passant a mans 


En el marc de les jornades de 
portes obertes que el CSA Hamsa 
ha impulsat per a fer conèixer la 
realitat del CSA, un grup de veïnes 
i veïns visitaren l’Hamsa. La 
comissió la formaren membres 
del CS de Sants, l’AAVV Ram¬ 
bla la Bordeta així com l’AAVV 
El triangle de Sants. Durant la 
visita, es conegueren tots els 
espais del Centre Social Auto- 
gestionat (cafeta, nau de con¬ 
certs, biblioteca, local d’assaig, 
taller d’artistes, etc.) mentre que 
dos membres de THamsa expli¬ 
caren la situació actual de l’es¬ 
pai, pendent de sentència per part 
de l’Audiència Provincial. En 
l’assemblea informal que s’im- 
provitzà entre el veïnat es repas¬ 
saren les problemàtiques del 
barri (especulació, falta de zones 
verdes, voluntat de l’Ajuntament 
dc convertir la Crta. de Sants cn 
només un gran centre comercial, 
etc.). Així com, s’estigué d’acord 


del Consorci de la Zona Franca. 
La plantilla de la fàbrica, forma¬ 
da per unes 30 persones, dema¬ 
nava amb l’acció una indemnit¬ 
zació mínima, i proposava que es 
pagués amb l’estock que encara 
romania a la fàbrica. Inicialment 
el Consorci va donar el seu per¬ 
mís, però al mateix temps la Jun¬ 
ta Liquidadora impedia la seva 
realització. Després de 4 ordres 


en que, malgrat les petites dife¬ 
rencies entre les AAVV i els 
CSOA (generacionals, estèti¬ 
ques, etc.), eren més grans les 
similituts, doncs les metodolo¬ 
gies d’acció i organització son 
similars: assemblearisme, presa 
de decisions no jeràrquiques, 
acció directa, etc. Després d’in¬ 
tercanviar coneixements i expe¬ 
riències d’unes i altres (uns 
explicant l’evolució del movi¬ 
ment veïnal en crisis -des de la 
manipulació del PSOE en l’afer 
OTAN- però ara revitalitzant-se; 
els altres parlant de la repressió 
policial i política que han patit 
les okupacions al barri), s’acaba 
amb un mateix anàlisi: que només 
amb l’autoorganització popular 
aconseguirem recuperar el poder - 
en el sentit de capacitat autònoma 
de decidir- i que l’Administració 
històricament ens ha arrabassat a 
totes i tots. Endavant doncs amb 
les lluites veinalsi 


ENDERROCAT 

Can Tunis Vell ja no hi és 

Aquest mes de febrer es tiraren a 
terra les cases de la banda mun¬ 
tanya del barri de Can Tunis, co¬ 
negut amb el nom de Can Tunis 
Vell. Els habitatges d’aquesta 
zona van ser construits fa 25 anys 
i tenien caràcter provisional (es 
calculava que només havien de 
durar 4 anys), però fins avui enca¬ 
ra hi viuen persones. L’any 1992, 
amb la construcció de la Ronda 
del Litoral, Can Tunis va ser di¬ 
vidit per un mur de formigó de 
14m d’alçada. Va ser llavors quan 
l’Ajuntament es va comprometre 
a traslladar els i les afectades a 
d’altres zones de la ciutat (Sant 
Boi, la Mina i Sant Roc a Badalo¬ 
na). El pla d’ajuda consisteix en 
pagar part de la nova vi venda, 
però el 95% de les persones de 
Can Tunis estan a l’atur. AI 1992 
es van censar 69 famílies a Can 
Tunis Vell i ara totes, excepte 8, 
s’han adaptat al pla. El futur d’a¬ 
questes 8 famílies es decidirà ara 
per la via legal. Per tant, i fins que 
no es solucioni la situació d’a¬ 
questes persones, Can Tunis Vell 
no haurà passat a la Història. 

(continua a la pàg. 2) 



La reixa d’accés a la fàbrica ha estat clausurada amb una gruixuda cadena. 

LES AAVV DE SANTS 
VISITEN L’HAMSA 

LA COMISSIO PEL SOTERRAMENT DE LES VIES 
ENTREGA LES SEVES REIVINDICACIONS A L'ALCOBER 


CONTINUARAN 
LES PROTESTES 

(vé de la pàg. 1) 

del jutge per a efectuar el desno- 
nament, aturades per la presió de 
les treballadores tancades, l’es- 
mentat divendres el secretari 
judicial, juntament amb el cos 
dc seguretat del Consorci i la 
Policia, van obligar a la plantilla 
a abandonar la fàbrica, cosa que 
van fer sense oposar resistència. 
Inclòs van portar una grua per sí 
feia falta tirar la porta avall. Un 
cop desallotjats/des, una treba¬ 
lladora va declarar que els 
havien donat llargues i enganyat 
per totes bandes, i que tot i el 
desànim, es seguirien reunint 
per a decidir que fer. 

VOLEN SER 
MÉS RADICALS 

(vé de la pàg.l) 

deta, juntament amb la voluntat 
d’alguns veïns i veïnes més 
moderades d’acceptar un local 
de l’Ajuntament (el local vell 
comú s’enderrocarà aviat), porta 
a l’associació La Rambla de la 
Bordeta a obrir un local propi 
que els assegurés poder preservar 
l’autonomia de cara a les institu¬ 
cions. D’aquesta manera, la Ta¬ 
verna no només vol ser un lloc de 
trobada per al veïnat, sinó que 
d’aquí s’espera impulsar noves 
lluites per a la millora del barri, 
com seran exigir la zona verda a 
Can Batlló, o articular la 
resistència veïnal a la previsible 
especulació que patirà la carre¬ 
tera de la Bordeta en els propers 
anys. Així que, felicitats pel 
local,...i tothom a la Barricada! 


l^t Comissió del Carrer d'Antoni j 
Campmany que lluita pel soterra- ; 
ment de les vies, va entregar en j 
mà ai regidor del districte un 
document el passat dimecres 3 de 
febrer. El document que consta 
de 4 pàgines explica i evidencia 
els problemes i perills que supo¬ 
sen les 2 vies de metro i les 4 de 
tren, que tallen el barri. Alguns 
dels quals són: els desperfectes 
que les vibracions causen a les 
façanes i estructures dels edifi¬ 
cis, els problemes que el constant 
soroll de dia i nit crea a la salut 
dels veïns i veïnes, els perills que 
provoquen unes vies obertes on 
tothom pot entrar, els problemes 
que comporta la brutícia i la dei- 


xadessa que hi ha a les zones del j 
voltant de les vies. 

A més, criticaven amb força 
laciuació dels representants 
polítics i els seus partits que 
només donen promeses i falses 
solucions, que mai acaben amb cl 
problema. Com els arbres prome¬ 
sos pel Carrer d "Antoni Camp¬ 
many on finalment al sòl no hi ha 
prou terra i tampoc hi haurà 
arbres, o com les mampares que 
no aturen les vibracions, i pel que 
fa al soroll només 1 "atura arràn de 
terra, augmentant-lo als pisos 
més alts, el pitjor d "aquest cas és 
que tot i que els veïns i les veines 
han repetit que aquesta inversió 
de 100 milions serà en va ja que 


no és cap solució, el Districte ja 
ha adjudicat la obra. Com es diu 
des de la comissió la única solu¬ 
ció és el soterrament de les v ies i 
no s"aturaran fins a aconseguir- 
ho ja que tal i com la història del 
nostre barri ens explica totes les 
millores del i pel barri han estat 
producte d una lluita veïnal, com 
cotxeres, el cobriment de les ron¬ 
des, Eespanya industrial, el 
vapor vell... L,a seva primera 
intenció és de diàleg i per això 
demanen un estudi del terreny i 
la qüalificació de la zona. A part 
volen entrar en contacte amb la 
resta de veïns afectats per les 
vies, alhora que buscar la solida¬ 
ritat de la resta del barri. 



Aspecte que ofereixen les vies del tren actualment a l’entrada del barri de Sants. 


AVIS I AVIES CONTINUEN EN LLUITA 

La picabaralla, per interessos polítics, entre Ajuntament i Generalitat continua bloquejant la residència d’avis 


Més de 700 persones, en la gran 
majoria veïns i veïnes del barri, 
van assistir a l’assemblea infor¬ 
mativa que la Coordinadora 
d’Urbanisme, formada per va¬ 
ries associacions de veïns i co¬ 
merciants del Districte, van 
convocar el passat 25 de gener. 
L’alta participació dc gent va 
ser la nota més rellevant de l’ac¬ 
te. Davant un auditori de Cotxe¬ 
res ple fins la bandera, els por- 
tamveus de la Coordinadora van 
explicar la situació actual de la 
campanya engegada fa uns me¬ 
sos per a exigir la cons 
trucció d’una residència 


d’avis i àvies al Districte. Els 
oradors van apuntar a un esgota¬ 
ment de les reivindicacions pro¬ 
posades pels canals institucio¬ 
nals. Com a motiu de les 
mobilitzacions realitzades fins 
avui, de les quals van destacar la 
seva efectivitat. De fet, les últi¬ 
mes setmanes s’han convertit en 
un tema tractat a tots els mitjans 
dc comunicació, i hem pogut as¬ 
sistir a una autèntica batalla dia¬ 
lèctica entre la Generalitat i l’A- 
juntament. El mateix dia de 
l’assemblea, precisament, amb¬ 
dues institucions varen arribara 
un acord, fet que des bloqueja¬ 


ria, en principi, els projectes 
previstos. La reacció de la cam¬ 
panya va ser la cautela, i es va 
esmentar la proximitat d’elec¬ 
cions electorals com a una pos¬ 
sible causa d’aquest sobtat ente¬ 
niment. En un principi, a 
l’assemblea s’anaven a proposar 
noves accions reivindicatives, 
com un seguit de tancades a 
diverses parròquies del Distric¬ 
te, però degut a la novetat d’úl¬ 
tima hora es va plantejar deixar 
un plaç de trenta dies per a veu¬ 
re si això es traduïa en fets. En 
el cas contrari, es tornaria a les 
mobilitzacions. En cl torn obert 


de paraules, es van produïr força 
intervencions: -d’una banda, re¬ 
presentants de partits polítics 
intentaven fer-se seves les pro¬ 
postes i els fruits; d’una altra, 
membres d’altres associacions 
de veïns i veïnes explicaven la 
seva experiència i advertien del 
que havia ocorregut als seus ba¬ 
rris, on tot i haver signat acords, 
ningú ha mogut un dit. Altres 
intervencions apuntaven cap a 
la importància de les mobilitza¬ 
cions i la força que els havia 
donat, inclús proposaven que les 
properes fossin més directes i 
amb presència al carrer. 

LA BANCA I L'EMPRESA PENETRA A LES ESCOLES 



L’escola I.P.S.I de Barcelona (cen- tirà en un banc creat per l'escola acrítica, sense explicar les conse- empreses (perquè en són els prin- 
tre d’estudis privat i de quotes on la gent podrà ingressar-hi qüències que aquesta manera de cipals accionistes), que et cobren 

inaccessibles per a molta gent), diners, que seran recollits i portats funcionar provoca tant a nivell comissions per a realitzar opera- 

situada al c/Borrell entre c/Pro- a una sucursal de la "Caja de local com mundial (concentració cions, que fan una anàlisi persona- 

vença i c/Mallorca, ha decidit ser Madrid” i donaran una rendibilitat de capital en poques mans, repar- litzada de la rendibilitat dels 

pionera a Catalunya participant en fixa d’entre el O’l i el 0'5%. 1 la timent desigual de la riquesa, clients i que d'això depèn el tracte 

un projecte europeu que pretén cooperativa destinada a la venda desigualtats entre països, desi- que reben (que no és igualitari),... 

apropar el món de la banca i de de l'esmentat CD oferirà accions gualtats socials, atur, precaritza- Projectes com l'ORIENTAMEN- 

l'empresa als nois i noies de als i les alumnes i familiars, a ció del treball, inestabilitat labo- TO aconsegueixen situar els nois i 

secundària. Aquest projecte s'ano- final de curs es dissoldrà i es ral, pobresa, marginació, i un llarg noies dins la lògica bancària capi- 

mena ORIENTAMENTO i consta repartiran els beneficis entre etc.). Per exemple, per a conèixer talista i d’aquesta manera es limita 

de dues fases; la primera és la els/les accionistes. L'escola argu- la banca no n'hi ha prou amb estu- o, si més no, es dificulta la seva 

constitució d'un banc a l'escola menta que, d'aquesta manera, els diar el funcionament organitzatiu elaboració d'una opinió crítica 

(ESBANC) i la segona la creació alumnes veuran la diferència entre de la mateixa i saber que els vers el sistema de finances. Pro- 

d'una "cooperativa" que s'encarre- la rendibilitat segura que propor- diners "produeixen" interessos, porcionen una visió parcial i limi- 

garà de la venda del CD del cor de ciona un banc i el risc de la inver- Sinó que és més important saber tada del funcionament de l'econo- 

l'escola (Cor Vivaldi).. Aquests sió en accions (rendibilitat varia- com s'ho fa el banc per a obtenir mia neoliberal i fomenten 

dos projectes els crearan i gestió- ble). Però el que de debò estan els beneficis astronòmics que l'acceptació de les normes de joc 

naran els i les alumnes de l'EATP fent és introduir la lògica capita- genera al llarg de l'any, que con- imposades pel gran capital entre 

d'economia. L'ESBANC consis- lista del màxim benefici de forma trolen gran part de les grans els nois i noies de secundària. 


ENSENYANT CONFORMISME 

L’institució Montserrat reoresalia a aui discreoa 


El passat dimecres 4 de febrer, els 
i les alumnes de 4t. d’ESO de la 
Institució Montserrat (institut 
santsenc situat entre els carrers 
Cros i St. Crist) van negar-se a 
fer classe davant la negativa de la 
direcció del centre d’aplicar un 
nou horari tal i com s’havia acor¬ 
dat abans de les vacances de 
Nadal. El conjunt d’estudiants 
manifestaren així, la seva postu¬ 
ra: “continuarem amb les movi- 
litzacions fins que l’equip de 
direcció accepti la nostra reivin¬ 
dicació com ens havien promès. 
No volem perdre una hora de 
classe, només volem que l’hora 
que ens queda penjada els diven¬ 
dres de 15h a 16h de la tarda ens 
la passin els dimecres de 7h a 8h 
del matí. “Hi ha molta gent que 
viu a altres barris i havent-se de 


traslladar només per una hora els 
suposa tot un problema”. Ja 
abans de les darreres vacances, 
els i les estudiants ja fixaren una 
primera aturada de classes però, 
el mateix dia de la convocatòria, 
la direcció del centre demanà que 
la vaga es desconvoqués a canvi 
de negociar la reivindicació 
objecte de la mobilització. Així, 
s’arribà a un acord satisfactori 
per ambdues parts: el 9 de gener 
s’aplicaria, 15 dies després de les 
classes. Però ja ha passat un mes 
i la directiva no només s’ha des¬ 
dit de l’acord sinó que un alumne 
del centre ha estat acomiadat del 
lloc de treball que ocupaba com a 
monitor de mitja pensió, i ha 
estat amenaçat amb l’obertura 
d’un expedient acadèmic per 
mala conducta. 


LA DIRECTORA DE L’ESCOLA MIQUEL 
BLEACH, NO SAP NO CONTESTA 


Va voler parlar de tot excepte de FHa 


ia aue era massa conflictiu 


Amb la intenció de donar una 
oportunitat a l’escola Miquel 
Bleach d’expressar-se lliurement 
davant la suposada implicació en 
el possible desallotjament del 
CSOA Hamsa ens vam personar 
davant la directora. Després de 
parlar sobre temes pedagògics de 
l’escola, i insistir en que el 
col.legi sobretot predica valors 
com la igualtat, el respecte, la 
tolerància i la solidaritat, en 
abordar el tema de V Hamsa -que 
es troba davant l’escola- es negà 


a parlar, al·legant que l’escola ja 
ha tingut molts problemes i que 
també els i les alumnes i les 
seves families han estat perjudi¬ 
cades molt negativament. Així 
esta el pati! L’escola no vol saber 
res ni de l’Hamsa ni de La Burxa, 
escudant-se en que ella no inter¬ 
vé per a res en el cas. A !a redac¬ 
ció del butlletí ens ha arribat 
però que la directora presiona els 
pares i les mares de l’escola per¬ 
què signin en contra del CSOA. 
En que quedem? 


XERRADA DE L’HAMSA 
AL JOAN PELEGRÍ 

El passat 20 de gener, es va fer lació, propietat privada, treball 
una xerrada de l’Hamsa a l’insti- temporal, etc... També es va 
tut Joan pelegrí. Van assistir-hi explicar la situació judicial 
unes 20 persones de l’institut actual de l’Hamsa. Finalment la 
(moltes del col·lectiu d’estu- xerrada va derivar cap a molts 
diants). Durant ben bé una hora i d’altres aspectes de la societat, i 
mitja es va parlar sobre el que cadascú en va dir la seva sobre 
s’entenia per okupació, especu- molts temes diferents. 

CONDEMNADES PER DANYAR UNA EMPRESA DE TREBALL TEMPORAL 

El dilluns 3 de febrer va tenir va 
tenir lloc al Jutjat Penal núm. 14 
de Barcelona, el judici en contra 
de tres joves de Sants acusades 
de causar danys a una empresa 
de treball temporal (SELECT). 

A la sentència, que s’ha dictat en 
el mateix judici, se les condem¬ 
na a una pena multa de 6 mesos 
amb una quota diària de 500 
ptes, o a tres mesos d’arrest 
substitutori. L’advocat del cas, 

Marcos Caballé, ha demanat la 
suspensió de la condemna a la 
fase d’execució, la qual cosa vol 
dir que el jutge pot substituir la 
condemna per dos anys de lli¬ 
bertat condicional. Les acusades 
estan a l’espera de la formalitza¬ 
ció de la sentència que confir¬ 
marà o no si el jutge atorga la 
suspensió. En el cas que fos ne¬ 
gativa, les tres joves haurien de 
complir 3 mesos de presó, ja que 
son insolvents, doncs ni volen ni 
poden pagar la seva llibertat. 



El rebuig a les empreses de treball temporal, és ben palpable als carrers del barri de Sants. 


PER UN TRANSPORT 
PÚBLIC I GRATUÏT 

El divendres 5 de febrer de 19h a cadenats perquè la gent pogués 
20h es van fer 10 accions de pro- passar sense pagar. L’assemblea 
testa contra els preus abusius del de la PUA Sants-Les Corts 
Transport Públic, que van consis- conjuntament amb l’Assemblea 
tir en siliconar les entrades de de Joves de l’Eixample va fer 
targetes de les màquines dels me- l’acció a les parades de Plaça de 
tros, alhora que es lligaren les Sants(L-l), Plaça del Centre (L-3), 
portes de sortida amb cadenes i Entença(L-S) i Roquefort(L-l). 


BANDERES DESAPAREGUDES 

L’ExpoHotel, hotel ubicat al van anar desapareixent paulati- 
carrer Mallorca sota la Torre nament...totes menys la catalana. 
Catalunya, acostumava a tenir a Com l’hotel havia de suportar 
la dreta de la seva entrada quatre tantes despeses, per tal de repo- 
màstils dels quals onejaven, a sar totes les banderes, finalment 
l’alçada del carrer, quatre bande- van optar per retirar els màstils, 
res: la catalana, la de l’ajunta- tot impossibilitant l’exhibició de 
ment de Barcelona, la de l’estat i cap bandera, com a mínim al 
l'europea. Però resulta que, des carrer...Si no hi ha bandera, no hi 
de fa temps, totes les banderes ha despesa. 


EXIT ROTUND DE L’ULTIMA LLEVA MILITAR 

Tan sols 5 dels 57 nois aue van ser cridats per *Tallar-se”a la Seu del Districte, no van fer cap al.legació. 


No fa gaire es va fer la crida 
per “tallar-se” i presentar 
al·legacions, als nois de 17 
anys, per l’última lleva que 
farà l’exèrcit obligatori 
donant pas així a l’exèrcit 
professional. Aquest fet no 
tindria gaire importància si 
no fos l’última vegada que es 
fa. Tot i així, ens han arribat 
veus provinents de ‘fonts 
oficials” que constaten la 
seva alegria i satisfacció per 
l’èxit que ha significat 
aquesta lleva. M’explico: 
segons una notícia aparegu¬ 
da a la TVE, dels 57 nois que 
van ser cridats a la seu del 
Districte per a fer aquest trà¬ 
mit burocràtic, 5 no van fer 
cap tipus d’al.legació, i els 
demés van demanar pròrro¬ 
gues per estudis, objec¬ 



ció dc consciència, inu 



tilitats vàries, etc... Com 
podeu veure, un èxit 
rotund de l’estament 
militar al nostre barri. 
Segons fonts militars 
“contrastades”, s’ha 
superat àmpliament les 
previsions, i malgrat ser 
l’última lleva, ha quedat 
palès l’esperit “patriò¬ 
tic” del jovent d’aquest 
districte. La veritat, no 
deixa de ser curiós que 
encara quedin joves que 
no al·leguin res per tal de 
lliurar-se del servei mili¬ 
tar,. Que potser aquests 5 
joves pensen denunciar el 
caràcter retrògrad i reac¬ 
cionari d’aquesta institu¬ 
ció declarant-se insub- 
missos a dins del quartel? 
Això si que seria un 
èxit... 


MAULETSIJIR 
S’UNIFIQUEN 

El 9 i 10 de gener es va dur a ter¬ 
me una assemblea reconstituent 
a Berga on les organitzacions de 
joves JIR i Maulets van consoli¬ 
dar el procés de confluència 
política. Aquest procés unitari 
s’ha acabat i n’ha sorgit una 
nova organització anomenada 
Maulets-El jovent independen¬ 
tista i revolucionari. L’antiga 
assemblea local de JIR-Sants 
seguirà, en paraules dels seus 
portamveus, “ lluitant per Falli - 
beramení social , nacional i per - 
sonal y però senzillament amb un 
altre nom ”. 

ARA FA UN ANY, LA REPRESSIÓ VA SACSEJAR EL BARRI 


Al barri de Sants hi van haver 44 detencions. 4 desallotjaments i 2 manifestacions en pocs dies 


El passat 20 de gener va fer un 
any que van desallotjar la Totxa¬ 
na, una casa okupada del barri de 
la Bordeta. A aquest desallotja¬ 
ment van seguir dues setmanes 
de forta repressió i control poli- 
cial al barri. A la manifestació en 
protesta per aquest desallotja¬ 
ment, un grup de policies de 
paisà van esgrimir les pistoles 
contra els i les manifestants. 
Aquella mateixa nit varis joves 
van ser identificats i perseguits 
per cossos policials. Al matí 
següent van desallotjar una altra 
casa okupada del barri de Sants: 
la Gatada. 

El barri estava okupat per "les 
forces de l’ordre" i tots els i les 
joves van patir un fort control 
policial. Però la història va conti¬ 
nuar, el 22 de gener va arribar un 
ordre de desallotjament per al 
Centre Social Autogestionat 
Hamsa. Es va dur a terme una 
intensa campanya, sota el lema 
"Alcober pensa't-ho bé" , per tal 
d'aturar el desallotjament: Una 
nombrosa manifestació al centre 
de la ciutat, activitats al carrer, 
accions...Finalment l'ordre es va 
aturar després que la jutgessa que 
portava el cas renunciés al seu 
càrrec. 

Però la repressió no es va aturar, 
el 3 de gener van desallotjar per 
sorpresa dues cases més: La 
Morada a Sants i la Vakeria a 
l'Hospitalet, amb una despropor¬ 
cionada presència policial que al 



LES FAÇANES DE LA TOTXANA I DE 
LA MORADA CONTINUEN TAPIADES. 



llarg del dia van reprimir a les i 
els joves que es van anar concen¬ 
trant al districte de Sants on esta¬ 
ven retingudes tretze joves que 
havien detingut al matí acusades 
d'usurpació. El mateix dia el jut¬ 
ge Ramón Macià que havia fir¬ 
mat Pordre de desallotjament de 
la Morada, va comunicar la inten¬ 
ció de desallotjar el Centre Social 
Can Vies qualsevol dia a partir 
del divendres dia 7 de febrer. En 
protesta pels desallotjaments, 
amenaces i per tal de denunciar el 
clima de tensió i repressió que 
feia dues setmanes estava vis- 
quent el barri, es va convocar una 
manifestació el dia 4 de gener on 
la policia va actuar amb con- 
tundència, carregant contra els i 
les manifestants i detenint a 17 
persones. Els i les manifestants 
van respondre a la provocadora 
presència policial, amb la ràbia 
continguda pels últims dies, 
enfrontant-se a la policia i pro¬ 
duint aldarulls contra vàries seus 
bancàries i la seu del PP de carre¬ 
tera de Sants. Al cap de dos dies, 
va tenir lloc una desproporciona¬ 
da càrrega policial contra la gent 
concentrada davant dels jutjats 
que esperava que posessin en lli¬ 
bertat als i les detingudes de la 
manifestació. Arràn d’aquella 
càrrega, el passat 18 de gener es 
va presentar una querella crimi¬ 
nal en contra de Julia Garcia Val- 
decasas, com a responsable polí¬ 
tica de la policia. 


CONTINUEN ELS DESALLOTJAMENTS DE FAMÍLIES 



Les sis vivendes ocupades situa¬ 
des al passatge de Rosés van ser 
desallotjades i seguidament en¬ 
derrocades el passat 28 de 
gener per un ampli dispo¬ 
sitiu policial (quatre cot¬ 
xes zeta i nombrosos 
antiavalots) i amb la 
presència del jutge. El 
veïnat afirma que les 
famílies han estat desa¬ 
llotjades després de repe¬ 
tits avisos des del passat 
23 de desembre. Aquesta 
redacció no ha pogut 
saber quin procés legal 
s’ha obert contra les famí¬ 
lies desnonades. Les per¬ 
sones desallotjades es tro¬ 
ben dispersades per Sants, 
iCastelldefels i Terrassa, 
segons familiars i amics. 


El corredor de vivendes feia més 
de dos anys que es mantenia ocu¬ 
pat i havia donat allotjament a 


prop de trenta famílies en aquest 
temps. Actualment s’estan realit¬ 
zant les tasques d’enderroca¬ 


ment, neteja i tancat del solar , a 
l’espera de concretar el projecte 
de construcció que es durà a ter¬ 
me, i de que es conce¬ 
deixin els permisos d’o¬ 
bra i de cates del sol. 
Fonts veïnals asseguren 
que no es començarà a 
construir en un any. La 
nova construcció haurà 
de respectar l’alçada i 
distància reglamentàries 
respecte els edificis 
colindants. Aquest nou 
desallotjament s’inscriu 
en el pla de revalori tza- 
ció i construcció de vi¬ 
vendes de luxe i acabats 
de qualitat que afecta el 
barri de Sants, i que ja 
s’ha fet efectiu a la zona 
del Vapor Vell. 


Aquest es l’aspecte que ofereix cl solar on eren les cascs, encara l’cstan desenrunant 

FENT CUA PER A SER “LEGAL” 




rsones fan cua 






i així no ser ex 


El passat 27 de gener es va obrir 
el contingent per a persones tre¬ 
balladores estrangeres. Per 
aquest motiu, es van produir llar¬ 
gues cues de gent a la Plaça 
Espanya ja que al ParalJel núm 
202, esta situat el CITE (Centre 
d’Informació per a Treballadors 
Estrangers), vinculat a CCOO, 
que assessora gratuïtament les 
persones inmigrants. Només hi 
ha 30.000 places i tothom vol 
aconseguime una, per això, la 
velocitat a l’hora d’entregar els 
impresos és vital. El primer any 
que algú sol·licita el permís de 
residència només el pot demanar 
per a treballar a la construcció, al 
camp o al servei domèstic (els 
donen feines que aquí tenen dèfi¬ 


cit de personal) i no pot canviar 
d’activitat fins que sol.licita el 
segon permís (evidentment, si ets 
futbolista, banquer/a o empresa¬ 
ri/a les coses van d’una altra 
manera). A més a més, un dels 
requisits per aconseguir el per¬ 
mís, és un certificat mèdic i un 
certificat d’antecedents penals 
(si tens la SIDA o has robat un 
kilo de patates no tens dret a viu¬ 
re aquí). D’aquesta manera, 
“s'asseguren que les persones 
estrangeres no ens robaran la 
feina i només ocuparan aquells 
llocs de treball que aquí ningú 
vol”; és igual que siguis electri¬ 
cista, veterinària o administratiu, 
ets, sobretot i davant de tot, una 
persona estrangera, i del Sud. 



Les cues per aconseguir els permisos, a vegades acaben amb càrrega policial. 


JORNADES ANTIPROHIBICIONISTES A SANTS 

Del 25 de febrer al 19 de marc. hi haurà xerrades sobre eutanàsia, drogues i avortament a diversos llocs del barri. 


Amb l’intenció de debatre i re¬ 
flexionar sobre diversos temes, 
que tenen en comú el que la pro¬ 
hibició legal els afecta a tots i 
ells, s’organitzen aquestes jor-1 
nades. Diverses persones a títol 
individual, a partir d’aquest 
nexe d’unió que és la prohibició, 
s’han trobat en assemblea per tal 
d’organitzar tot aquest seguit de 
xerrades, que se’ns dubte contri¬ 
buiran, si més no, a conèixer una 
mica més l’ús, problemes i bene¬ 
ficis de les drogues, i també tot 
el que implica el no poder deci¬ 
dir lliurement abortar o posar fí 
a la teva vida quan ho volguis,i 
entre moltes d’altres çoses. \ 


Dijous 


Xerrada: “Heroína vs Metadona” 
k amb Carlos Gulias (ALA). 


19h. HAMSA Xerrada: “Dro¬ 
gues i Creació”, amb EPardo de 
l’Editorial La Liebre de J 
V Marzo. 


Dijous 


Xerrada: “Presons centres 
^ d’extermini”, amb Prou J 
Presons. 


\ Vies Vídeo: “La prohibi¬ 
ció de les drogues”. J 


Diven- 


Vies Xerrada: “L’avortament” 
^ amb M.Cervera de Ca La 


f Vies Diapositives: “La història de 
la prohibició” amb J.C.USSÓ 

(historiador alacantí). 

V ...i després actuació dels Psi- J 


Dimarts 


Diven- 


.Social Sants Xerrada: 

CONTINUA LA LLARGA PROTESTA DELS 
TREBALLADORS/RES DE TELEFÒNICA 


El passat 1 de febrer, cinc-centes 
treballadores i treballadors de 
telefònica van protagonitzar una 
tancada de vint-i-quatre hores a 
deu centrals de l'empresa situades 
a Barcelona, l'Hospitalet, Vila¬ 
franca, Vilanova í la Geltrú i 
Sabadell, amb l'objectiu de 
denunciar la pèssima política 
laboral que, desde l'inici de la pri- 
vatització, vé precaritzant les 
condicions de treball de la planti¬ 
lla de telefònica i destruint mol- 
tíssims llocs de treball. Repro¬ 
duïm el manifest dels 
treballadors/es del Baix Llobregat 
que ens han fet arribar: 

"Estem tancats/des als nostres 
llocs de treball, dins el marc d'u - 
na sèrie de mobilitzacions a esca - 
la estatal, per a denunciar: 

1- La intenció de Vempresa, una 
de les primeres en beneficis de 


l'estat espanyol, és la destrucció 
progressiva de llocs de treball. 
Fins ara, n'ha eliminat vint mil en 
els darrers cinc anys i té previst 
destruir-ne quinze mil mes fins a 
l'any 2.000, mentre que el seu 
benefici econòmic continua mul - 
tiplicant-se. 

2- Moltes de les activitats relació - 
nades amb la qüalitat del servei, 
l'atenció al públic, serveis bàsics 
per la població, 061, 088, atenció 
directa, averies domiciliàries, 
etc., han desaparegut o han estat 
trasvassades a subcontrates o a 
empreses amb condicions labo - 
rals molt precàries. Algunes d'a - 
questes empreses son filials de 
Telefònica: Telyco, Estratel, 

Cabitel, Telefónica Móviles, etc. 
Com a exemple, el tancament de 
les oficines d'atenció a Vusuari!a 
de Sant Feliu, Collblanc i Vilano - 


va. Fer tant, no és veritat, com es 
vol fer creure, que la privaiitza - 
ció, la liberalització i la competí - 
tivitat generin una major qualitat 
dels serveis i unes millors tarifes 
per a la majoria de la població. 
Ni tan sols que una major inver - 
sió (3,5 bilions en els últims cinc 
anys) afavoreixi un major i millor 
nombre de llocs de treball. 

3- Posem en coneixement de l'o - 
pinió pública, ja que l'empresa ho 
ha omitit, el canvi de nom de 
l'empresa. Des de VI de gener del 
1.999, la plantilla de Telefònica 
ens trobem amb que pertanyem a 
l'actual empresa explotadora 
TSOSTESA, generant l'alarma 
dels treballadors i les treballado - 
res pel que fa al manteniment de 
les condicions laborals. La 
Telefònica passa a ser un nom 
comercial amb una plantilla de 


j dirigents com un altre pas per 
| valorar les telecomunicacions i el 
i servei públic telefònic, exclusiva - 
ment amb criteris de rendibilitat 
econòmica, i assolir majors 
ingressos de tota la població, així 
com la destrucció i precarització 
de la feina al sector ." 

A més a més, els treballadors i 
treballadores de Telefònica exi¬ 
geixen la dimissió del president, 
Juan Vilallonga, i del seu consell 
d'administració, alhora que de¬ 
nuncien la nul.la implicació dels 
sindicats verticals (CCOO i UGT 
per si queden encara dubtes...) en 
les mobilitzacions ja dutes a ter¬ 
me. Per acabar, cal destacar que el 
dijous 11 de febrer, a Barcelona es 
van manifestar unes 4.000 persones 
dins del context de la vaga general 
d’aquest dia, i convoquen a una 
altra manifestació pel 25 de febrer. 


EL TREN D’ALTA VELOCITAT, A QUI BENEFICIA? 

La pressió de les administracions per tal d’introduïr l’AVE. provoca fortes reticències a moltes comarques 


Dijous vint-i-vuit de gener va fer- 
se un debat, sobre la ubicació de 
les estacions de l'AVE, al 
Col.legi d'Arquitectes. A l'acte hi 
van assistir una trentena de per¬ 
sones, entre les que hi figurava 
Mercè Sala, ex-directora de 
RENFE. També hi eren presents 
alguns mitjans de comunicació, 
així com nou membres del 
col·lectiu anti-AVE, COPALTAV. 
Els arguments que van poder-se 


escoltar en boca d'ambdues parts 
deixaren en evidència el discurs 
de l'Administració que insistí, un 
cop rera l'altre, en la "funció 
dinamitzadora" del TAV dins la 
xarxa ferroviària i en 1' "efecte 
dinamitzador" que les estacions 
provocaran als barris. Des de 
COPALTAV es qüestionaren les 
dues afirmacions en defensa del 
TAV, doncs deixaren ben clar 
que només l’AVE Madrid-Sevilla 


s'emporta el 60%, del total dels 
pressupostos del ferrocaril de 
l'Estat espanyol, pel dèficit que 
genera quan la xarxa actual no 
només no es millora sinó que 
determinats trams corren perill 
d'esser tancats deixant margina¬ 
des moltes de les comunicacions 
intercomarcals. Respecte la dina- 
mització dels barris, l'Adminis¬ 
tració ja ha deixat clara la seva 
postura: Control i gestió semi- 


privada i institucional dels cen¬ 
tres cívics, xarxa de transports 
urbans que manté aïllades 
àmplies zones habitades, manca 
de serveis mínims i bàsics per la 
majoria de nuclis veïnals, etc... 
Paral·lelament, la gent de 
COPALTAV denuncia que l'AVE 
únicament benefia Madrid i Bar¬ 
celona i crea una barrera a tots els 
pobles per on passa, expropia i 
arrassa moltes terres. 


AQUEST ANY, LA BANCA TAMBE GUANYA. 

Les dades sobre els beneficis de la banca durant l’anv passat, confirmen que com cada any els guanys son de milers de milions. 


Recentment, es varen fer públics 
els resultats econòmics dels 
bancs de l'Estat Espanyol. Un 
any més, la banca ha assolit uns 
beneficis més que considerables 
demostrant, un cop més, que la 
distribució de la riquesa conti¬ 
nua essent totalment desigual. 
Els números parlen per si sols, 
tot i que després ens diguin que 
en aquesta democràcia tots i 
totes som iguals. Aquestes son 
algunes de les xifres dels benefi¬ 
cis bancaris nets durant el 1.998: 


La Caixa_ 

Banco , d e S a n tander 
.B an co, C e nt mlH_ig p a. no 
Ar gentaria 
Banc de Sabadell 
C aixa de Ma n lle u 
Cai*a dc Manrgsa 
Caixa Penedè s 


110.261 milions de ptes 
142.163 m. ptes 
65.782 m. ptes 
73.283 m. ptes 
25.773 m, ptes 
1.791 m. ptes 
2.355 m. ptes 
5.828 m. ptes 
27.813 m, ptes 


amb un increment del 17.1% 
increment del 28.5%. 
increment del 53%. 
increment del 16.3%. 
increment del 17.09%. 
increment del 16.91%. 
increment del 30%. 
increment del 16.6%. 
increment del 50 r l%» 












LA CANÇO 


Refulgent rebel.lia 
el somni fet realitat, 
la revolució ha de fer-se 
en els homes 

abans de fer-se en les coses. 

Prohibit prohibir, 
la llibertat comença 
amb una prohibició, 
fer mal a la llibertat 
dels altres, 
acabareu tots 
per rebentar de confort, 
xaleu ara, 

però no per sempre. 

Aquesta és la teva terra, 
expulsa Thome invasor, 
utilitza la violència 
contra el poble opresor. 

Uns costums, una cultura 
per la qual has de lluitar, 
tot seguint uns ideals. 
Vomitant tot el teu odi 
acabarà aquesta agonia, 
no deixis que se’n surtin. 

Refulgent rebel·lia. 
Davant de les tortures, 
reacció!! 

Davant l’opressió, 
agitació!! 

No entenc la vostra por, 
ara no!! 

Ni la vostra submissió, 
i resignació!! 
Refulgent rebel.lia!! 


Conflict Noise 


Aquest tema va dedicat aC 
cantant deCgrup, AC6ert 
SaCo **.Vajaro”, que ens Ha 
deijçat aCs 20 anys. 



Per qualsevol informació: 

Tir: 93.442.62.53 


ADRECES 

Hamsa, c/Miqucl Bleach 15 
Can Vies, c/Jocs Florals 42 
La Fresca, c/Fisas 5 
CS dc Sants, c/Olzinelles 30 
Casal Indepc, c/Demòstoncs 

Can Carrasclet, c/Mclciorde Palau 122 
La Barricada, c/Constitució 104 


LAGENDA 


TALLERS 



dimarts de 18’30h a 20h 

curset d’anglès 

CS de Sants 

dijous de 18h a 21h 



dimecres 19’30h 

taller de clown 

Hamsa 

dimecres 19’30h a 21 h 

curset de català 

CS de Sants 

dijous de llhal4h 

taller de joieria 

Hamsa 

dijous de 17ha20h 

taller de còmic 

Hamsa 

dijous de 21 h a 22’30h 

classes de balls de saló 

CS de Sants . 

divendres 19h 

trobada de malabars i percusió 

Hamsa 

tots els dies a partir de les 17h escola d’adults (d’alfabetització a G.E.) Escola Perú 


CINEMA 



Tots els dilluns a les 20h a l’Hamsa, pel·lícula amb pantalla gegant. Organitza Kinski. 

15 de febrer 

Selecció de curtmetratges 


22 de febrer 

The knack 


1 de març 

Gattaca 


8 de març 

Felpudo maldito 


15 de març 

Airbag 


Divendres 19 de febrer 

Nit Gore 

22h. Can Carrasclet. 


CONCERTS 



Dissabte 13 de febrer 

After antirepressiu (organitza Maulets) 

Hamsa 300pts. 

Diumenge 14 de febrer 

Miss Universe 

La Bàscula 600pts 

Dissabte 20 de febrer 

The Bon Scott Band 

La Bàscula 600pts 

Divendres 26 de febrer 

Paul Fuster 

LaBàscula 700pts 

Dissabte 6 de març 

Corazón del Sapo, Vergalludos, Jerusalem Hamsa 400pts 

(Concert per les despeses judicials de la casa de Murtra al Carmel) 


XERRADES 



Dijous 11 de febrer 

Situació a Colòmbia a càrrec de la periodista M. Guerrero 


Organitza Maulets 

Can Vies 19:30h 

Dimecres 17 de febrer 

Situació actual a l’Argentina (organitza HIJOS) 

Hamsa 19h 

Divendres 19 de febrer 

Audio visual sobre Nicaragua amb J Botey 

Can Carrasclet 18h 


ALTRES 

Divendres 19 de febrer 
i fins el 2 de març 

Diumenge 7 de març 


Inauguració de l’exposició fotogràfica 
“L’okupació com a forma d’expressió” 

amb bermut i pica-pica. 

Calçotada del Casal Independentista 


Can Vies 20h 


Pl. Sants 12h 


mim siuscciRinpcciicd) 

Si no vols perdre’t cap número de LA BURXA, i, a més vols col·laborar en la continuitat d’aquest projecte ara tens la 
possibilitat de suscriure’t a LA BURXA per tot un any. 12 mesos assegurats de contrainformació. Tans sols cal que 
omplis aquesta butlleta (la pots fotocopiar per tal de no fer malbé l’exemplar) i fer-la arribar a Can Vies (c/jocs Florals 42. 
08014 Sants). Pots escollir en dues modalitats, que et seràn cobrades quan rebis el primer número: 
pagar óOOptes anuals de despeses d’edició i correu, 
pagar lOOOptes anuals de despeses d’edició, correu, més un bó d’ajut, 
i escriure les teves dades per tal de poguer-t’ho fer arribar! 


Nom o col.lcctiu/associació/ctc.Adreça. 

Població...Codi postal. 


Telèfon. 



































